Паліна Паўлавец і Паліна Стрыга, Марыя Хадаркевіч і Аляксандра Сівакова, удзельніцы студыі мінскага мастака Уладзіміра Сайко, прыехалі на аднадзённы пленэр, каб маляваць архітэктуру старажытнага Ракава — былога мястэчка, а цяпер — аграгарадка ў Валожынскім раёне. На гэтым фота дзяўчынкі са сваімі работамі, на якіх — парафіяльны касцёл Маці Ружанцовай і Святога Дамініка. Юныя мастачкі выбралі месца для малявання насупраць франтона будынка, але, згадзіцеся, работы атрымаліся розныя — і па ракурсе, і па кампазіцыі, і па колерах: у кожнага творцы сваё бачанне, настрой, стыль — мова, якой яны перадаюць адносіны да навакольнага свету. І ў тым ліку да Ракава і яго славутасцяў.